เป็นเรื่อง! กสทช.สั่งพักจอ “วอยซ์ทีวี” 3 วัน ฐานขัดคำสั่งคสช.
เป็นเรื่อง! กสทช.สั่งพักจอ “วอยซ์ทีวี” 3 วัน ฐานขัดคำสั่งคสช.
27 มี.ค. 2560

พล.ท.พีระพงศ์ มานะกิจ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ในฐานะประธานคณะอนุกรรมการพิจารณาเนื้อหาและผังรายการ เปิดเผยว่า ที่ประชุมอนุกรรมการฯ มีมติ ให้คณะกรรมการกิจการกระจายเสียง กิจการโทรทัศน์ (กสท.) ที่จะมีการประชุมบ่ายนี้ (27 มี.ค.) พิจารณาสั่งพักใบอนุญาต Voice TV เป็นเวลา 3  วัน
เนื่องจากกระทำความผิดซ้ำซาก โดยมีการออกอากาศรายการขัดต่อประกาศคณะรักษาความสงบแห่งชาติ ฉบับที่ 97 และ 103 ออกอากาศรายการที่มีเนื้อหาไม่เหมาะสมยุยงให้มีความแตกแยกและพ.ร.บ.ประกอบกอบกิจการกระจายเสียง กิจการโทรทัศน์  พ.ศ.2551 มาตรา 97 กว่า 10 ครั้ง โดยมีคำร้องของคณะทำงานติดตามสื่อ ส่วนงานรักษาความสงบเรียบร้อย คณะรักษาความสงบแห่งชาติ (คสช.)ให้กสทช.พิจารณา เนื่องจาก Voice TV มีการนำเสนอเนื้อหารายการโดยไม่ตรวจสอบข้อมูลข้อเท็จจริงก่อนทำให้เกิดความเสียหายกับองค์กรที่ถูกกล่าวหา